smcproject/ml-wiki-sentences huggingface dataset:
കൃതികൾ കൃതി കർത്താവ് ഗോവർദ്ധനഗിരീശം സ്മരാമി മുത്തുസ്വാമി ദീക്ഷിതർ പത്മനാഭപാഹി സ്വാതിതിരുനാൾ സാമജവരഗമനാ ത്യാഗരാജസ്വാമികൾ ചലച്ചിത്രഗാനങ്ങൾ ഗാനം ചലച്ചിത്രം ചന്ദനമണിവാതിൽ മരിക്കുന്നില്ല ഞാൻ ഇന്ദ്രനീലിമയോലും ഈ മിഴി വൈശാലി രാജഹംസമേ മഴവിൽ ചമയം അമ്മ മഴക്കാറിനു കൺ  നിറഞ്ഞു മാടമ്പി ദ്വാദശിയിൽ മധുരനൊമ്പരക്കാറ്റ് അല്ലികളിൽ പ്രജ താളം മറന്ന താരാട്ടുകേട്ടെൻ തേങ്ങും മനസ്സിന്നൊരാന്ദോളനം പ്രണാമം താരം വാൽക്കണ്ണാടി നോക്കി നിലാവലിഞ്ഞ രാവിലേതോ കേളി ശിശിരകാല മേഘ മിഥുന രതിപരാഗമോ ദേവരാഗം അവലംബം
ഹിന്ദ് ബിന്‌ത് മക്തൂം ബിൻ ജൂമാ അൽ മക്തൂം
ദുബായുടെ ഭരണാധികാരിരായ ഷേയ്ഖ് മുഹമ്മദ് ബിൻ റാഷിദി അൽ മക്തൂമിന്റെ മൂത്ത ഭാര്യയാണ് ഷെയ്ഖാ ഹിന്ദ് ബിൻത് മക്തൂം ബിൻ ജൂമാ അൽ മക്തൂം .
ഇംഗ്ലീഷ്: Sheikha Hind bint Maktoum bin Juma Al Maktoum ( Arabic : الشيخة هند بنت مكتوم بن ُجمعة ال مكتوم; (ജനനം12 ഫെബ്രുവവരി1962.)  അടുത്ത കിരീടാവകാശിയായ ഹമദാൻ ബിൻ മുഹമ്മദ് അൽ മക്തൂമിന്റെ അമ്മയാണവർ.
ദുബായുടെ പ്രഥമ വനിത എന്നറിയപ്പെടുന്നു ഷേയ്ഖ എമറാത്തി പാരമ്പര്യങ്ങളിൽ കൂടുതൽ ഊന്നൽ കൊടുത്ത് ജീവിക്കുന്നയാളായതു കൊണ്ട് എപ്പോഴും വളരെ നിശ്ശബ്ദതയാർന്ന ജീവിതമാണ് നയിക്കുന്നത്.
മറ്റു ആണുങ്ങളുമായി ഇടപഴുകൽ ഇല്ലത്ത യു.എ.ഇ.
യുറ്റെ പാരമ്പര്യ രീതിയാണിത്.
1979ൽ 17 വയസ്സുള്ളപ്പോൾ ഷേയ്ഖ ഹിന്ദ് തന്റെ മാതൃ സഹോദര പുത്രനായ ഷേയ്ഖ് മുഹമ്മദിനെ വിവാഹം കഴിച്ചു.
അദ്ദേഹാത്തിനു 13-14 വയസ്സു കൂടുതൽ ഉണ്ടായിരുന്നു.
ദുബായിടുടെ ആദ്യത്തെ പൊതു പരിപാടിയായിരുന്നു അവരുടെ വിവാഹം.
20000 സീറ്റുള്ള ഒരു സ്റ്റേഡിയം തന്നെ കല്യാണത്തിനായി പണീയിച്ചിരുന്നു.
$100 ദശ ലക്ഷം ചെലവാക്കി എന്നു കരുതുന്നു.
കല്യാണത്തിനു ശേഷം ഷേയ്ഖ ഒരു പാരമ്പര്യ എമറാത്തി ഭാര്യയെന്ന വണ്ണം കഴിഞ്ഞു കൂടി.
തന്റെ ഭർത്താവിനെ അനുഗമിക്കാറോ പൊതു പരിപാടിയിൽ പങ്കെടുക്കാറോ ഇല്ല.
അവരുടെ ചിത്രം പോലും പൊതുവിൽ ലഭ്യമല്ല..
12 മക്കൾ ഉണ്ട്.
പാരമ്പര്യം റഫറൻസുകൾ
ഹിന്ദ് ബിൻത് ഫൈസൽ അൽ ഖാസിമി
ഷാർജയിലെ ഒരു രാജകുമാരിയാണ് ശൈഖ ഹിന്ദ് ബിൻത് ഫൈസൽ അൽ ഖാസിമി  ( അറബി : هند بنت فيصل القاسمي ‬ , ജനനം: 1984).
സംരംഭക, ജീവകാരുണ്യ പ്രവർത്തക, എഴുത്തുകാരി എന്നിങ്ങനെ ഇവർ അറിയപ്പെടുന്നു .
സാമൂഹിക മാധ്യമങ്ങളിലെ ഇടപെടലുകളാൽ മാധ്യമശ്രദ്ധ നേടിയ ഇവർ ആ മേഖലയിലെ ജീർണ്ണതകൾക്കെതിരെ നിലപാട് സ്വീകരിച്ചു വരുന്നു.
1984-ൽ ഷാർജയിൽ ജനിച്ച ഹിന്ദ്, ഷാർജയിലെയും കൈറോയിലെയും അമേരിക്കൻ യൂണിവേഴ്സിറ്റികളിലും പാരീസിലെ സോർബോൺ യൂണിവേഴിറ്റിയിലുമായി വാസ്തുവിദ്യ, സംരംഭകത്വം, മാനേജ്മെന്റ്, മാർക്കറ്റിങ്, കമ്മ്യൂണിക്കേഷൻ ആൻഡ് മീഡിയ എന്നീ വിഷയങ്ങൾ അഭ്യസിച്ചു.
അവലംബം ↑ ↑ WION .
Delhi, India .
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ ഇംഗ്ലീഷ് വിലാസം https://ml.wikipedia.org/wiki/Hindustan_Socialist_Republican_Association
1928 ൽ സ്ഥാപിയ്ക്കപ്പെട്ട ഒരു വിപ്ലവ സംഘടനയാണ് ഹിന്ദുസ്ഥാൻ റിപബ്ലിക്കൻ അസ്സോസ്സിയേഷൻ.
ചന്ദ്രശേഖർ ആസാദ് , ഭഗത് സിംഗ്, സുഖ്‌ദേവ് എന്നിവരായിരുന്നു പ്രധാന സംഘാടകർ .
സംഘടിതസായുധ സമരത്തിലൂടെ ഇന്ത്യൻ റിപബ്ളിക്ക് എന്നതാണ്അടിസ്ഥാന ലക്ഷ്യമായി പ്രഖ്യാപിച്ചിരുന്നത്.
1931 വരെ ഈ സംഘടന സജീവമായിരുന്നു.
അവലംബം Hindustan Socialist Republican Association എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറംകണ്ണികൾ An interview with GS Potdar, who was associated with the HSRA ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) An interview with GS Potdar, who was associated with the HSRA
ഹിന്ദുസ്ഥാൻ സമാചാർ ഇംഗ്ലീഷ് വിലാസം https://ml.wikipedia.org/wiki/Hindustan_Samachar
ഇന്ത്യയിലെ ആദ്യത്തെ ബഹുഭാഷാ വാർത്താ ഏജൻസിയാണ് ഹിന്ദുസ്ഥാൻ സമാചാർ .
1948-ൽ എസ്.എസ്. ആപ്തേ സ്വകാര്യ വാർത്താ ഏജർസിയായി ആരംഭിച്ചു.
1957-മുതൽ ഹിന്ദുസ്ഥാൻ സമാചാർ സഹകരണ മേഖലയിലേക്ക് മാറി.
ഹിന്ദി , മറാത്തി , നേപ്പാളി, ഗുജറാത്തി , ഒറിയ , കന്നട , മലയാളം തുടങ്ങിയ ഭാഷകളിൽ ഹിന്ദുസ്ഥാൻ സമാചാർ ടെലിപ്രിന്റെർ ഉപയോഗിച്ച് വാർത്താ സേവനം നൽകിയിരുന്നു.
ഓൾ ഇന്ത്യാ റേഡിയോ, നേപ്പാൾ റേഡിയോ എന്നീ മാദ്ധ്യമങ്ങളും ഹിന്ദുസ്ഥാൻ സമാചാർ സേവങ്ങൾ ഉപ്യോഗിച്ചിരുന്നു.
1976-ൽ അടിയന്തരാവസ്ഥ കാലത്ത് പ്രെസ്സ് ട്രസ്റ്റ് ഓഫ് ഇന്ത്യ , യുണൈറ്റഡ് ന്യൂസ് ഓഫ് ഇന്ത്യ , സമാചാർ ഭാരതി എന്നീ വാർത്താ ഏജർസികൾക്കൊപ്പം സംയോജിപ്പിച്ച് "സമചാർ" എന്ന പേരിൽ ഒരൊറ്റ വാർത്താ ഏജൻസിയാക്കിയിരുന്നു.
1988-ൽ പ്രവർത്തനം അവസാനിപ്പിച്ചു.
2003-ൽ വീണ്ടും പ്രവർത്തനമാരംഭിച്ചു.
2007-ൽ ഗോൾഡൻ ജൂബിലി ആഘോഷിച്ചു.
ഹിന്ദി , മറാത്തി , ഗുജറാത്തി , ആസാമി, ഓറിയ, കന്നട , ബംഗാളി , സിന്ദി, നേപ്പാളി, തമിഴ് എന്നീ പത്തോളം ഭാഷകളിൽ ഹിന്ദുസ്ഥാൻ സമാചാർ സേവനം ലഭ്യമാണ്.
സേവനങ്ങൾ Samvad Setu (News Service) NEWS SCAN KIOSK Navotthan Lekh Seva HS Photo Service ഇതും കൂടി കാണുക പ്രെസ്സ് ട്രസ്റ്റ് ഓഫ് ഇന്ത്യ യുണൈറ്റഡ് ന്യൂസ് ഓഫ് ഇന്ത്യ സമാചാർ ഭാരതി അവലംബം പുറമെ നിന്നുള്ള കണ്ണികൾ ഔദ്യോഗിക വെബ് വിലാസം
ഹിന്ദുസ്ഥാൻ സിന്ദാബാദ് ഇംഗ്ലീഷ് വിലാസം https://ml.wikipedia.org/wiki/Hindustan_Zindabad
ഇന്ത്യയിൽ ദേശസ്നേഹം സംബന്ധിച്ച പരാമർശങ്ങളുമായി ബന്ധപ്പെട്ട പ്രഭാഷണങ്ങളിലും ആശയവിനിമയങ്ങളിലും സാധാരണയായി ഉപയോഗിക്കപ്പെടുന്ന ഹിന്ദുസ്ഥാനി വാക്യമാണ് ഹിന്ദുസ്ഥാൻ സിന്ദാബാദ് (ഹിന്ദി : हिन्दुस्तान ज़िन्दाबाद, ഉർദു : ہندوستان زِندہ باد ‬ ).
വാഗ അതിർത്തിയിലെ ദിനവും വൈകീട്ട് ഇരുഗേറ്റുകളും തുറന്ന് പതാക ഇറക്കുന്ന വെളകളിൽ ഉച്ചഭാഷിണിയിലൂടെ ഈ വാക്യങ്ങൾ പുറത്തുവരുന്നു.
ഈ വാക്യത്തിന്റെ വിവർത്തനം ഇന്ത്യ ജയിക്കട്ടെ എന്നാണ്.
ഇത് ഒരു ദേശീയ മുദ്രാവാക്യമാണ്.
കൊളോണിയൽ കാലഘട്ടത്തിൽ റാഡിക്കൽ കർഷക പ്രസ്ഥാനങ്ങൾ പോലുള്ള ദേശീയ പ്രതിഷേധങ്ങളിൽ ഇത് ഉപയോഗിച്ചിരുന്നു.
ഇതുപോലെയുള്ള മറ്റു മുദ്രാവാക്യങ്ങൾ ആണ് ജയ് ഹിന്ദ് , ഇന്ത്യ സിന്ദാബാദ് എന്നീ മുദ്രാവാക്യങ്ങൾ.
അത്തരം മുദ്രാവാക്യങ്ങൾ ക്രിക്കറ്റ് മത്സരങ്ങൾ പോലെയുള്ള കായിക മത്സരങ്ങളിൽ ഇന്ത്യൻ ടീമിന് ഉത്തേജനം നൽകുവാൻ സാധാരണമായി ഉപയോഗിക്കുന്നു.
വിജ്ഞാനശാസ്ത്രം
ഹിന്ദുസ്ഥാൻ എന്ന പദം 1947 മുതൽ പൊതുവിൽ റിപ്പബ്ലിക്ക് ഓഫ് ഇന്ത്യയെ സൂചിപ്പിക്കുവാൻ ഉപയോഗിക്കുന്നു.
അത് ഇൻഡസ് നദിയുടെ സംസ്കൃത നാമമായ സിന്ധു.
ഇത് പുരാതന പേർഷ്യൻ പദം ഹിന്ദുയിൽ നിന്ന് ഉരുത്തിരിഞ്ഞതായി കരുതപ്പെടുന്നു.
ഇത് ഇൻഡസ് നദിയുടെ സംസ്കൃത നാമമായ സിന്ധുവിൽ നിന്നാണ് ഉത്ഭവിച്ചത്.
പുരാതന പേർഷ്യൻ ഇൻഡസ് ആളുകൾ എന്ന് പരാമർശിക്കുന്നത് സിന്ധു നദിയുടെ അപ്പുറത്ത് താമസിക്കുന്ന ജനങ്ങലെ ആണ്.
ഹിന്ദുസ്ഥാൻ എന്നതിലെ സ്റ്റാൻ ("സ്ഥലം" എന്നർഥമുള്ള അവെസ്താൻ വാക്ക്) എന്ന സഫിക്സ്കൂടെ ചേർന്നുള്ള വാക്കാണ്.
ഇതും കാണുക ജയ് ഹിന്ദ് ഇങ്ക്വിലാബ് സിന്ദാബാദ് അവലംബം
ഹിന്ദുസ്ഥാൻ ഫോട്ടോ ഫിലിംസ് ഇംഗ്ലീഷ് വിലാസം https://ml.wikipedia.org/wiki/Hindustan_Photo_Films
എക്‌സ്‌റെ, കാമറഫിലിം, സിനിമാചിത്രീകരണത്തിനുള്ള ഫിലിം തുടങ്ങിയവ നിർമ്മിച്ചിരുന്ന കേന്ദ്ര പൊതുമേഖലാസ്ഥാപനമാണ് ഹിന്ദുസ്ഥാൻ ഫോട്ടോ ഫിലിംസ് .
1960 ലാണ് ഹിന്ദുസ്ഥാൻ ഫോട്ടോ ഫിലിംസ് കമ്പനി സ്ഥാപിച്ചത്.
1991-92ൽ കേന്ദ്ര സർക്കാർ കൊണ്ടുവന്ന ഉദാരവത്കരണ നയപ്രകാരം മറ്റ് സമാന്തരസ്ഥാപനങ്ങളുമായി കിടപിടിക്കാനാവാതെ നഷ്ടക്കയത്തിലേക്ക് വീഴുകയായിരുന്നു.
സാങ്കേതിക വിദ്യയിൽ വന്ന വ്യതിയാനങ്ങളും കമ്പനിക്ക് വിനയായി.
ജീവനക്കാരുടെ  സ്വയംവിരമിക്കൽ
4,000 ജീവനക്കാരുണ്ടായിരുന്ന കമ്പനിയിൽ 2015 ജനുവരിയിൽ  610 പേരാണുണ്ടായിരുന്നത്.
മാസങ്ങളായി പ്രവർത്തനം നിലച്ച കമ്പനിയിലെ ജീവനക്കാരിൽ 245 പേർ സ്വയം വിരമിച്ചു.
സ്രോതസ്സുകൾ അവലംബം ↑ {{ cite web }} : | first1= missing | last1= ( help ) പുറം കണ്ണികൾ Hindustan Photo Films Mfg. Co. Ltd. - Company website
ഹോളണ്ട് ഇംഗ്ലീഷ് വിലാസം https://ml.wikipedia.org/wiki/Holland നെതർലന്റിന്റെ ഭൂപടം, തെക്ക്, വടക്ക് ഹോളൺറ്റുകളേയും കാണാം
ഹോളണ്ട് നെതർലണ്ടിലെ ഒരു പ്രത്യേക ഭൂവിഭാഗം ആണ്‌.
ചിലർ നെതർലണ്ടിനെ മൊത്തമായി സൂചിപ്പിക്കാൻ ഹോളണ്ട് എന്ന് ഉപയോഗിക്കാറുണ്ട് എന്നാൽ മറ്റ് പ്രവിശ്യകളിൽ ഉള്ള ഡച്ച്കാർക്ക് ഈ വിശേഷണത്തോട് ഇഷ്ടക്കേടുണ്ട്.
ഈ പ്രവിശ്യ നെതർലാണ്ടിന്റെ ഒരു കൗണ്ടിയാണ്.
പത്ത് മുതൽ പതിനാറാം നൂറ്റാണ്ട് വരെ ഈ പ്രവിശ്യ ഭരിച്ചിരുന്നത് ഹോളണ്ടിന്റെ കൗണ്ട്മാർ ആയിരുന്നു.
ഹോളി ഫാമിലി അണ്ടർ ആൻ ഓക്ക് ട്രീ ഇംഗ്ലീഷ് വിലാസം https://ml.wikipedia.org/wiki/Holy_Family_under_an_Oak_Tree
റാഫേലിന്റെ രചനാരീതി അല്ലെങ്കിൽ അണ്ടർ ഡ്രോയിംഗ് ഉപയോഗിച്ച് ജിയൂലിയോ റൊമാനോ വരച്ച പാനൽ എണ്ണച്ചായാചിത്രമാണ് ഹോളി ഫാമിലി അണ്ടർ ആൻ ഓക്ക് ട്രീ അല്ലെങ്കിൽ മഡോണ ഓഫ് ദി ഓക്ക് ട്രീ.
ഈ ചിത്രം ഇപ്പോൾ മാഡ്രിഡിലെ പ്രാഡോയിലാണ് പ്രദർശിപ്പിച്ചിരിക്കുന്നത്.
അക്കാലത്ത് റോമാനോ നിർമ്മിച്ച ലാ പെർല (പ്രാഡോ) പോലുള്ള മറ്റ് ചിത്രങ്ങളുമായുള്ള സ്റ്റൈലിസ്റ്റിക് സാമ്യത ഈ ചിത്രം 1518-ൽ വരച്ചതാണെന്ന് കരുതപ്പെടുന്നു.
പശ്ചാത്തലത്തിൽ ടൈബർ നദിയെ അനുസ്മരിപ്പിക്കുന്ന ഒരു താഴ്വരയാണ്.
ഇടത് വശത്ത് ഒരു കുന്നിൻമുകളിൽ ജീർണ്ണിച്ച ബസിലിക്ക ഓഫ് മാക്സെൻഷ്യസ് അല്ലെങ്കിൽ ബാത്ത്സ് ഓഫ് കാരക്കല്ല കാണാം.
അവശേഷിക്കുന്ന ധാരാളം പകർപ്പുകൾ ഇതിന്റെ ജനപ്രീതി പ്രകടമാക്കുന്നു.
ഉദാഹരണത്തിന് പെസാരോ , ബൊലോഗ്ന , ഹെർമിറ്റേജ് മ്യൂസിയം , ഹാംപ്ടൺ കോർട്ട് പാലസിലെ റോയൽ കളക്ഷൻ , ഹേഗ്.
ഫ്ലോറൻസിലെ ഗാലേരിയ പാലറ്റിനയിലെ മറ്റൊരു പകർപ്പിൽ വലത് മുൻഭാഗത്തെ നിരയിൽ ഒരു പല്ലിയെ ചേർത്തതിന് ശേഷം മഡോണ ഓഫ് ദി ലിസാർഡ് (മഡോണ ഡെല്ല ലൂസെർട്ടോള) എന്നറിയപ്പെടുന്നു.
അവലംബം ↑ (in Italian) Pierluigi De Vecchi, Raffaello , Rizzoli, Milano 1975, p 118.
↑ (in Italian) Paolo Franzese, Raffaello , Mondadori Arte, Milano 2008.
ISBN 978-88-370-6437-2 , p.130 ↑
ഹോല്ലോങ്ങ്
തെക്കുകിഴക്കനേഷ്യയിലും ഇന്ത്യയിലും സാധാരണയായി കാണുന്ന ഒരു ഹാർഡ്‌വുഡ് ഗണത്തിൽ പെട്ട വൃക്ഷമാണ് ഹോല്ലോങ്ങ് .
ഇതിന്റെ ശാസ്ത്രനാമം Dipterocarpus macrocarpus എന്നാണ്.
ഇന്ത്യൻ സംസ്ഥാനങ്ങളായ അരുണാചൽ പ്രദേശിന്റെയും അസ്സാമിന്റെയും ഔദ്യോഗിക വൃക്ഷമാണിത്.
അവലംബം Dipterocarpus macrocarpus Archived 2012-06-12 at the Wayback Machine .
ഹോളി ക്രോസ്, അലാസ്ക
ഹോളി ക്രോസ് യൂക്കോൺ-കോയൂകുക്ക് സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ്.
2000 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 227 ആണ്.
ഹോളി ക്രോസ് പട്ടണത്തിന്റെ അക്ഷാംശ രേഖാംശങ്ങൾ 62°11′53″N 159°46′24″W ﻿ / ﻿ 62.19806°N 159.77333°W ﻿ / 62.19806; -159.77333 ആണ്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഹോളി ക്രോസ് പട്ടണത്തിന്റെ ആകെ വിസ്തൃതി 37.4 square miles (97 km 2 ) ആണ് ഇതിൽ, 31.3 square miles (81 km 2 ) കരഭാഗം മാത്രവും ബാക്കി 6.2 square miles (16 km 2 ) ഭാഗം (16.51 ശതമാനം) ജലഭാഗവുമാണ്.
ഹോളി ഫാമിലി ഫെറോന ചർച്ച്, രാജപുരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കാസർഗോഡ് ജില്ലയിലെ കള്ളാർ പഞ്ചായത്തിൽ രാജപുരത്ത് സ്ഥിതിചെയ്യുന്ന ഒരു ക്രിസ്ത്യൻ ആരാധനാലയമാണ് ഹോളി ഫാമിലി ഫെറോന ചർച്ച് .
കോട്ടയം രൂപതയുടെ കീഴിൽ മലബാറിലുള്ള ഒരു പ്രമുഖ പള്ളിയാണിത്.
1943-ൽ ആണിത് സ്ഥാപിതമായത്.
സീറോ മലബാർ സഭയുടെ മലബാർ മേഖലയിലെ ആദ്യ ദേവാലയമാണ് രാജപുരത്തേത് ചരിത്രം
കോട്ടയം ജില്ലയുടെ വിവിധഭാഗങ്ങളിൽ നിന്നും മലയോരമേഖലയിലേക്ക് കുടിയേറിപ്പാർത്ത് ക്നാനായ ക്രിസ്ത്യൻ കർഷകരുടെ ചരിത്രവുമായി ബന്ധപ്പെട്ട പള്ളിയാണ്‌ രാജപുരത്തെ ഹോളി ഫാമിലി ഫെറോന ചർച്ച്.
മംഗലാപുരം സെയിന്റ് അലോഷ്യസ് കോളേജിലെ പ്രൊഫസറായിരുന്ന വി. ജെ. ജോസഫിന്റേയും കോട്ടയം രൂപതയുടെ ബിഷപ്പായിരുന്ന അലക്സാണ്ടർ ചൂളപ്പറമ്പിന്റേയും പ്രയത്നഫലമായി മലബാറിൽ 1800 ഏക്കർ ഭൂമി വാങ്ങിക്കുകയും അത് 72 കുടുംബങ്ങൾക്ക് പന്ത്രണ്ടര ഏക്കർ‌ വെച്ച് നൽകുകയും ഉണ്ടായി.
1943 ഫെബ്രുവരിയിൽ എത്തിയ സംഘം ഏച്ചിക്കോൽ എന്നറിയപ്പെടുന്ന സ്ഥലത്ത് കാടുവെട്ടിത്തെളിച്ച് നൂറടി നീളമുള്ള ഷെഡുണ്ടാക്കി താമസം തുടങ്ങി.
ഏച്ചിക്കോൽ എന്ന സ്ഥലമാണ് പിന്നീട് രാജപുരമായി മാറിയത്.
തങ്ങൾക്ക് ഓരോരുത്തർക്കും കിട്ടിയ സ്ഥലം നറുക്കിട്ടെടുത്ത് ഓരോരുത്തരായി അവിടങ്ങളിൽ വീടു വെച്ച് താമസം തുടങ്ങിയപ്പോൾ അവർ ആദ്യം താമസിച്ച ഷെഡിനെ പള്ളിയാക്കി മാറ്റുകയായിരുന്നു.
പിന്നീട് 1962 -ലാണ്‌ ഇന്നുകാണുന്ന രീതിയിലുള്ള പള്ളിയുടെ നിർമ്മാണം പൂർത്തീകരിച്ചത്.
1944-ൽ ഈ മേഖലയിൽ ഒരു പ്രൈമറി വിദ്യാഭ്യാസ സ്ഥാപനം അനുവദിച്ചു കിട്ടി.
ഈ പള്ളിയോട് ചേർന്നു തന്നെ ഹോളി ഫാമിലി ഹൈസ്‌കൂളും സ്ഥിതി ചെയ്യുന്നു.
1953 നവംബർ 28-നാണ് ഇപ്പോൾ കാണുന്ന ദേവാലയം നിർമ്മാണം ആരംഭിച്ചത്.
1962 ഓഗസ്റ്റ് 15-ന് മാർ തോമസ് തറയിൽ മെത്രാൻ പുതിയ ദേവാലയം കൂദാശ ചെയ്തു.
ഇവിടുത്തെ പ്രധാന തിരുനാൾ കുടിയേറ്റ തിരുനാൾ എന്നാണറിയപ്പെടുന്നത്.
മലയോരമേഖലയുടെ ചരിത്രത്തിൽ നിർ‌ണായക സ്വാധീനം ചെലുത്തിയവയാണ്‌ ഈ പള്ളിയും സ്‌കൂളും.
ഇതുകൂടി കാണുക മലബാറിലെ കുടിയേറ്റം രാജപുരം ഹോളി ഫാമിലി ഹൈസ്‌കൂള് , അവലംബം
പള്ളികൾ പോലെയുള്ള ക്രിസ്ത്യൻ ആരാധനാലയങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഹോളി ഫാമിലി വിത് എ ഫീമെയ്ൽ സെയിന്റ് (മാന്റെഗ്ന) ഇംഗ്ലീഷ് വിലാസം https://ml.wikipedia.org/wiki/Holy_Family_with_a_Female_Saint_(Mantegna)
1495-1505 നും ഇടയിൽ ടെമ്പറ ക്യാൻവാസിൽ ആൻഡ്രിയ മാന്റെഗ്ന ചിത്രീകരിച്ച ഒരു എണ്ണഛായാചിത്രമാണ് ഹോളി ഫാമിലി വിത് എ ഫീമെയ്ൽ സെയിന്റ്.
യഥാർത്ഥ പൂർത്തീകരണവും പുനർചിത്രീകരണവും നഷ്‌ടപ്പെടുന്നത് അർത്ഥമാക്കുന്നത് ചിത്രം തന്നെ വ്യക്തമായി ആരുടേതാണെന്ന് ആരോപിക്കാനാവില്ല എന്നാണ്.
എന്നിരുന്നാലും സിൽവർ പോയിന്റ് അണ്ടർ ഡ്രോയിംഗ് തീർച്ചയായും കാണിക്കുന്നത് ഈ ചിത്രം മാന്റെഗ്നയുടേത് തന്നെയായിരിക്കാം.
ഇടതുവശത്ത് വിശുദ്ധ ജോസഫ്, വലതുവശത്ത് ഒരു അജ്ഞാത വിശുദ്ധ വനിത, ഒരുപക്ഷേ മഗ്ദലന മറിയം ആയിരിക്കാം.
ഇത് ഇപ്പോൾ വെറോണയിലെ മ്യൂസിയോ ഡി കാസ്റ്റൽ‌വെച്ചിയോയിലാണ്, അതിൽ നിന്ന് 2015 നവംബർ 19 വൈകുന്നേരം മറ്റ് പതിനാറ് ചിത്രങ്ങൾക്കൊപ്പം മോഷ്ടിക്കപ്പെട്ടു.
അടുത്ത വർഷം മെയ് 6 ന് ഉക്രെയ്നിലെ ഒഡെസയ്ക്കടുത്ത് ഇവ കണ്ടെത്തി.
അതിൽ നിന്ന് ഉക്രെയ്നിലേക്കും റഷ്യയിലേക്കും ചിത്രം വിൽക്കാൻ പോവുകയായിരുന്നുവെന്ന് മനസ്സിലായി.
പിന്നീട് 2016-ൽ മ്യൂസിയത്തിലേക്ക് തിരിച്ചയച്ചു.
പതിനേഴാം നൂറ്റാണ്ടിൽ വെനീസിലെ ഓസ്പെഡേൽ ഡെഗ്ലി ഇൻകുരാബിലിയിലെ സാക്രിസ്റ്റിയിൽ മാർക്കോ ബോസിനി ഒരു മാന്റെഗ്നയുടെ ഹോളിഫാമിലിയുടെ ഒരു ചിത്രത്തെ കണ്ടിരുന്നു.
ഇത് ഈ ചിത്രമോ അതോ ആൾട്ട്മാൻ മഡോണയോ ആയിരുന്നു.
അവലംബം ↑ (in Italian) Alberta De Nicolò Salmazo, Mantegna , Electa, Milano 1997.
↑ Il Sole ↑ 21-12-2016
ഹോളി ഫാമിലി വിത് ക്രൈസ്റ്റ് ആസ് ഇമ്പെറേറ്റർ മുണ്ടി ഇംഗ്ലീഷ് വിലാസം https://ml.wikipedia.org/wiki/Holy_Family_with_Christ_as_Imperator_mundi
1490-1500 നും ഇടയിൽ ടെമ്പറ ക്യാൻവാസിൽ ആൻഡ്രിയ മാന്റെഗ്ന ചിത്രീകരിച്ച 71 സെന്റിമീറ്റർ മുതൽ 50.5 സെന്റിമീറ്റർ വരെ വലിപ്പമുള്ള ഒരു എണ്ണഛായാചിത്രമാണ് ഹോളി ഫാമിലി വിത് ക്രൈസ്റ്റ് ആസ് ഇമ്പെറേറ്റർ മുണ്ടി.
ഇപ്പോൾ ഈ ചിത്രം പാരീസിലെ പെറ്റിറ്റ് പാലായിസിൽ സംരക്ഷിച്ചിരിക്കുന്നു.
ചിത്രം അദ്ദേഹത്തിന്റേതല്ലെന്ന വാദം ഉണ്ടെങ്കിലും അതിന്റെ തെളിവിന് ചിത്രത്തിന്റെ മോശം സംരക്ഷണം തടയുന്നു.
കന്യകയും കുട്ടിയും ഹോളി ഫാമിലി വിത് ദ ഇൻഫന്റ് സെയിന്റ് ജോൺ ദി ബാപ്റ്റിസ്റ്റ് (ലണ്ടൻ) എന്ന ചിത്രത്തിനു സമാനമായി ചിത്രീകരിച്ചിരിക്കുന്നു.
അതേസമയം ക്രൈസ്റ്റ് ചൈൽഡ് അതേ കാലഘട്ടത്തിലെ നിരവധി ചെറിയ രൂപങ്ങളിലുള്ള ചിത്രങ്ങളെ അനുസ്മരിപ്പിക്കുന്നു.
അതിൽ ഏറ്റവും മികച്ചത് ഹോളി ഫാമിലി വിത് സെയിന്റ് അന്നെ ജോൺ ദി ബാപ്റ്റിസ്റ്റ് (ഡ്രെസ്ഡൻ) ആണ്.
ഉദാഹരണമായി ലണ്ടൻ ചിത്രത്തിലെ വളഞ്ഞ പാരാപറ്റിനേക്കാളും കൂടുതൽ സൂക്ഷ്മമായ പശ്ചാത്തലത്തേക്കാളും ലളിതമായ ഒരു പരേപ്പിലും കറുത്ത പശ്ചാത്തലത്തിലും നിൽക്കുന്ന ശിശുവായ ക്രിസ്തുവും ജോൺ സ്നാപകനും ചിത്രീകരിച്ചിരിക്കുന്ന കൂടുതൽ പരമ്പരാഗത സമീപനം സ്വീകരിക്കുന്ന ഈ പരമ്പരയിലെ ആദ്യത്തേ ചിത്രമാകാം ഇത്.
എക് അഗ്നസ് ഡേയുടെ ഒരു ചുരുൾ കൈവശപ്പെടുത്തി ക്രിസ്തുവിനെ ചൂണ്ടിക്കാണിച്ചുകൊണ്ട് 'ഇംപെറേറ്റർ മുണ്ടി' അല്ലെങ്കിൽ 'ലോക ചക്രവർത്തി' എന്ന് കാണിക്കുന്നു.
ക്രിസ്തുവായ കുട്ടി ഒരു കുരിശും ഗോളവും പിടിച്ചിരിക്കുന്നു.
കന്യകയുടെ മൂടുപടത്തിൽ സ്വർണ്ണചിത്രതുന്നൽ എടുത്തുകാണിക്കുന്നു.
കന്യകയുടെ പിന്നിൽ ഒരു വിശുദ്ധ വനിതയുമുണ്ട്.
മിക്കവാറും കന്യകയുടെ അമ്മ വിശുദ്ധയായ ആനി അല്ലെങ്കിൽ ഒരുപക്ഷേ ജോണിന്റെ അമ്മ വിശുദ്ധ എലിസബത്ത് ആയിരിക്കാം.
അസാധാരണമായി, പതിവായി ചിത്രീകരിക്കുന്ന വിശുദ്ധ ജോസഫ് ഈ ചിത്രത്തിൽ കാണുന്നില്ല.
അവലംബം ↑ Ettore Camesasca, Mantegna , in AA.
ഹോളി ഇംഗ്ലീഷ് വിലാസം https://ml.wikipedia.org/wiki/Holi ഹോളി ആഘോഷം
വസന്തകാലത്തെ എതിരേൽക്കാൻ ഹിന്ദുക്കൾ ആഘോഷിക്കുന്ന ഉത്സവമാണ് ഹോളി .
നിറങ്ങളുടെ ഉത്സവം എന്നും വസന്തോത്സവം എന്നും ഹോളിയെ വിശേഷിപ്പിക്കാം.
ഉത്തരേന്ത്യയിലാണ് പ്രധാനമായും ഹോളി ആഘോഷിച്ചുവരുന്നത്.
ദക്ഷിണേന്ത്യയിലും ഇപ്പോൾ ഹോളി ആഘോഷിക്കുന്നുണ്ട്.
ഗുജറാത്തികളും മാർവാടികളും പഞ്ചാബികളുമാണ് ‌ ഹോളി ആഘോഷത്തിനു മുൻപന്തിയിൽ നിൽക്കുന്നവരെങ്കിലും മുംബൈ , ദില്ലി പോലുള്ള നഗരങ്ങളിൽ ഹോളി ആഘോഷിക്കാത്തവർ തന്നെ ചുരുക്കമാണെന്നു പറയാം.
ജാതി മതഭേദമന്യേ ജനങ്ങൾ ഹോളി ആഘോഷങ്ങളിൽ പങ്കുചേരുന്നു.
പരസ്പരം നിറം പുരട്ടുമ്പോൾ ശത്രുത അകലുമെന്നതാണ്‌ വിശ്വാസം.
ഫെബ്രുവരിയുടെ അവസാനമോ മാർച്ചിന്റെ ആദ്യമോ ആണ് ഹോളി വരുന്നത്.
ഹിന്ദു കലണ്ടർ അനുസരിച്ച് ഫാൽഗുനമാസത്തിലെ പൗർ‌ണമിയാണ് ഹോളി.
പൂർണചന്ദ്രൻ ഉദിക്കുന്ന രാത്രിയിൽ ഹോളി ആഘോഷം തുടങ്ങുന്നു.
പിറ്റേന്നാണ്‌ യഥാർഥ ഹോളി ദിവസം.
ഇന്ത്യയുടെ പല ഭാഗത്തും പല ആചാരങ്ങളാണ്‌ ഹോളിയുമായി ബന്ധപ്പെട്ടുള്ളത്‌.
ഹോളി പണ്ട്‌ കർഷകരുടെ ആഘോഷമായിരുന്നു.
സമൃദ്ധമായ വിളവ്‌ ലഭിക്കാനും മണ്ണിനെ ഫലഭൂയിഷ്ഠമാക്കാനുമായി തുടങ്ങിയ ആഘോഷം.
എന്നാൽ പിന്നീട്‌ അതു പൂർണമായും ഹൈന്ദവ വിശ്വാസത്തിന്റെ ഭാഗമായി മാറി.
ഹിന്ദു പുരാണത്തിലുള്ള പ്രഹ്ലാദന്റെ കഥയാണ്‌ പ്രധാനമായും ഹോളിയുടെ അടിസ്ഥാനം.
വേറെയുമുണ്ട്‌ കഥകൾ.
കൃഷ്ണനും രാധയും തമ്മിലുള്ള പ്രണയം, കാമദേവന്റെ ജീവത്യാഗത്തിന്റെ കഥ എന്നിങ്ങനെ.
ഹോളിയുടെ വിവിധ ആഘോഷങ്ങളുമായി ഒരോ കഥയ്ക്കും ബന്ധമുണ്ടുതാനും.
എങ്കിലും കൂടുതൽ പേരും ഹോളിയുടെ കഥ പ്രഹ്ലാദനുമായി ബന്ധപ്പെട്ടുള്ളതാണെന്നു വിശ്വസിക്കുന്നു.
പ്രഹ്ലാദന്റെ പിതാവ്‌ ഹിരണ്യകശ്യപുവിന്റെ സഹോദരിയാണു ഹോളിഗയിൽ നിന്നാണ്‌ ഹോളി എന്ന പേരു തന്നെ കിട്ടിയതത്രേ.
ഹോളിഗയുടെ കഥ
പ്രഹ്ലാദന്റെ പിതാവ്‌ ഹിരണ്യകശ്യപുവിന്റെ സഹോദരിയായിരുന്നു ഹോളിഗ.
ബ്രഹ്മാവിൽ നിന്നും ലഭിച്ച വരത്തിന്റെ ബലത്താൽ മൂന്നു ലോകങ്ങളും കീഴടക്കിയ ഹിരണ്യകശ്യപു അഹങ്കാരം കൊണ്ടു നിറഞ്ഞു ഭഗവാൻ മഹാവിഷ്ണുവിനെ വരെ തനിക്കു കീഴടക്കാനാകുമെന്നു വിശ്വസിച്ചു.
ആരും വിഷ്ണുവിനെ ആരാധിക്കരുതെന്നും സകലരും തന്നെ ആരാധിക്കണമെന്നും ഹിരണ്യകശ്യപു ഉത്തരവിട്ടു.
എന്നാൽ തന്റെ അഞ്ചുവയസുകാരനായ മകൻ പ്രഹ്ലാദനെ മാത്രം അയാൾക്കു ഭയപ്പെടുത്താനായില്ല.
തികഞ്ഞ ഈശ്വരവിശ്വാസിയായിരുന്നു പ്രഹ്ലാദൻ .
വിഷ്ണുവിന്റെ ഉത്തമഭക്‌തൻ.
അച്ഛന്റെ ആജ്ഞയെ ധിക്കരിച്ചു പ്രഹ്ലാദൻ വിഷ്ണുവിനെ ആരാധിച്ചുകൊണ്ടിരുന്നു.
തുടർന്നു പ്രഹ്ലാദനെ വധിക്കാൻ ഹിരണ്യകശ്യപു ഉത്തരവിട്ടു.
എന്നാൽ വിഷ്ണുവിന്റെ ശക്‌തിയാൽ ആർക്കും അവനെ ഒന്നും ചെയ്യാനായില്ല.
ഒടുവിൽ, ഹിരണ്യകശ്യപു തന്റെ സഹോദരി ഹോളിഗയുടെ സഹായം അഭ്യർഥിച്ചു.
അഗ്നിദേവൻ സമ്മാനിച്ച വസ്‌ത്രമണിഞ്ഞാൽ അഗ്നിക്കിരയാകില്ലെന്ന വരം ഹോളിഗയ്ക്കു കിട്ടിയിരുന്നു.
അവർ പ്രഹ്ലാദനെയും കൈകളിലെടുത്തു അഗ്നിയിലേക്കിറങ്ങി.
എന്നാൽ, ധർമ്മത്തിന്റെ രക്ഷയ്ക്കോ സഹജീവികളുടെ രക്ഷയ്ക്കോ വേണ്ടി അഗ്നിയിൽ പ്രവേശിക്കുമ്പോളേ വരത്തിനു ശക്‌തിയുണ്ടാവൂ എന്നവർ മനസ്സിലാക്കിരുന്നില്ല.
വിഷ്ണുവിന്റെ അനുഗ്രഹത്താൽ പ്രഹ്ലാദൻ ചെറിയൊരു പൊള്ളൽ പോലും ഏൽക്കാതെ രക്ഷപ്പെട്ടു.
ഹോളിഗ തീയിൽ വെന്തുമരിക്കുകയും ചെയ്‌തു.
ഹിരണ്യകശ്യപുവിനെ പിന്നീട്‌ വിഷ്ണുവിന്റെ അവതാരമായ നരസിംഹം കൊലപ്പെടുത്തി.
തിന്മയുടെ മേൽ നന്മ വിജയം നേടിയത്‌ ആഘോഷിക്കാൻ ഹോളിയുമായി ബന്ധപ്പെട്ടു ഹോളിഗയെ കത്തിക്കുന്ന ചടങ്ങുണ്ട്‌.
ഹോളിയുടെ തലേന്നു രാത്രിയാണ് ഈ ചടങ്ങ്.
വൈഷ്ണവ ക്ഷേത്രങ്ങളിൽ (വിശേഷിച്ചു നരസിംഹ ക്ഷേത്രങ്ങളിൽ) ഈ ദിവസം വിശേഷമാണ്.
രാധാ-കൃഷ്ണ പ്രണയകാലം
കൃഷ്ണനും അമ്പാടി ഗോപസ്‌ത്രീയായ രാധയുമായി ബന്ധപ്പെട്ടാണ്‌ ഹോളിയുടെ മറ്റൊരു കഥ.
ബാലനായ കൃഷ്ണൻ തനിക്കു മാത്രം കാർമേഘത്തിന്റെ നിറം എങ്ങനെ ലഭിച്ചുവെന്നു വളർത്തമ്മയായ യശോദയോടു ചോദിച്ചു.
രാധയും മറ്റു ഗോപസ്‌ത്രീകളും വെളുത്തു  ഇരിക്കുന്നതെന്തു കൊണ്ടാണെന്നായിരുന്നു കൃഷ്ണന്‌ അറിയേണ്ടത്‌.
യശോദ കൃഷ്ണനു ഒരു ഉപായം പറഞ്ഞുകൊടുത്തു.
രാധയുടെ ദേഹത്ത്‌ കൃഷ്ണനു ഇഷ്ടമുള്ള നിറങ്ങൾ കലക്കിയൊഴിക്കുക എന്നതായിരുന്നു അത്‌.
കൃഷ്ണൻ അങ്ങനെ ചെയ്‌തു.
ഹോളിയിൽ നിറങ്ങൾ വാരിവിതറുന്നത്‌ കൃഷ്ണന്റെ ഈ കഥയുമായി ബന്ധപ്പെട്ടിരിക്കുന്നുവെന്നാണ്‌ വിശ്വാസം.
ശ്രീ കൃഷ്ണ ക്ഷേത്രങ്ങളിൽ ഹോളി ദിവസം ദർശനം നടത്തുന്നത് പ്രധാനമാണ്.
കാമദേവന്റെ ജീവത്യാഗം
പരമശിവനുമായി ബന്ധപ്പെട്ടാണ്‌ ഹോളിയുടെ മറ്റൊരു കഥയുള്ളത്‌.
ബ്രഹ്മാവിന്റെ മകനായിരുന്ന ദക്ഷന്റെ മകളായ സതി ശിവന്റെ ഭാര്യയായിരുന്നു.
ഒരിക്കൽ, ദക്ഷൻ തന്റെ കൊട്ടാരത്തിൽ വലിയൊരു യാഗം നടത്തി.
എന്നാൽ മകളെയും ഭർത്താവായ ശിവനെയും യാഗത്തെ പറ്റി അറിയിച്ചില്ല.
തന്റെ അച്ഛന്റെ കൊട്ടാരത്തിൽ നടക്കുന്ന യാഗത്തെ കുറിച്ചു കേട്ടറിഞ്ഞ്‌ സതി ശിവന്റെ അനുവാദമില്ലാതെ യാഗസ്ഥലത്ത്‌ എത്തി.
എന്നാൽ അവിടെ തന്നെയും തന്റെ ഭർത്താവിനെയും  അപമാനിക്കുന്നതായി സതിക്കു തോന്നി.
പിതാവിന്റെ യാഗസ്ഥലത്ത്‌ അപമാനിതയായതിൽ മനം നൊന്ത്‌ സതി യാഗാഗ്നിയിൽ ചാടി മരിച്ചു.
ഇതറിഞ്ഞ ശിവൻ കോപത്താൽ വിറച്ച് വീരഭദ്രനെയും, ‌തന്റെ ഭൂതഗണങ്ങളെയും അയച്ചു ദക്ഷനെ വധിക്കുകയും യാഗവേദി നശിപ്പിക്കുകയും ചെയ്തു.
എന്നിട്ടും കോപം തീരാതെ ശിവൻ കഠിനമായ തപസ്‌ ആരംഭിച്ചു.
തപസിന്റെ ശക്‌തിയാൽ ലോകം തന്നെ നശിക്കുമെന്നു മനസ്സിലാക്കിയ ദേവൻമാർ കാമദേവനെ സമീപിച്ചു ശിവന്റെ തപസ്‌ മുടക്കാൻ അപേക്ഷിച്ചു.
സതിയുടെ പുനർജന്മമായ പാർവതി ശിവനെ പ്രീതിപ്പെടുത്താനായി അദ്ദേഹത്തെ ശുശ്രൂക്ഷിച്ചു വരികയായിരുന്നു.
ശിവന്റെ തപസ്‌ നടക്കുന്ന സ്ഥലത്ത്‌ എത്തി മറഞ്ഞിരുന്ന്‌ കാമദേവൻ കാമാസ്‌ത്രം ശിവന്റെ നേരെ തൊടുത്തു.
ക്ഷുഭിതനായ ശിവൻ തന്റെ തൃക്കണ്ണ്‌ തുറന്ന്‌ കാമദേവനെ ഭസ്മമാക്കി.
കാമദേവന്റെ പത്നിയായ രതീ ദേവി തന്റെ ഭർത്താവിന്റെ പുനർജന്മത്തിനായി ശ്രീ പാർവതിയോട് പ്രാർഥിച്ചു കൊണ്ടിരുന്നു.
പിന്നീട്‌ പാർവതി ദേവിയുടെ അഭ്യർഥനപ്രകാരം തെറ്റുമനസ്സിലാക്കിയ ശിവൻ കാമദേവനു അനശ്വരത്വം നൽകുകയും ചെയ്‌തു.
ഇതുമായി ബന്ധപെട്ടു  ഹോളിയുടെ നിരവധി ആചാരങ്ങളുണ്ട്‌.
ശിവ ക്ഷേത്രങ്ങളിൽ വിശേഷിച്ചു ശിവപാർവതി ക്ഷേത്രങ്ങളിൽ ഹോളി ദിവസം ദർശനം നടത്തുന്നത് ഐശ്വര്യകരമാണ് എന്നാണ് വിശ്വാസം.
മദനോത്സവം
കാലാന്തരത്തിൽ ഈ ആഘോഷം മദനോത്സവരൂപത്തിൽ കൊണ്ടാടാൻ തുടങ്ങി.
ഗ്രാമങ്ങളിലും നഗരങ്ങളിലും ഉള്ള ആളുകൾ ഒരുസ്ഥലത്ത് ഒത്തുകൂടി കാമദേവ പൂജ നടത്തുന്നു.
പൂജയ്ക്ക് ശേഷം എല്ലാവരും സംഗീതം, നൃത്തം, കളിതമാശകൾ എന്നിവയിലൂടെ പരസ്പരം രസിക്കുന്നു.
സ്ത്രീകൾ പുരുഷന്മാരുടെ പുറത്ത് പീച്ചാംകുഴലിലൂടെ നിറം കലക്കിയ വെള്ളം തെറിപ്പിക്കുകയും പുരുഷന്മമർ സ്ത്രീകളുടെ കവിളിൽ പലനിറത്തിൽ ഉള്ള വർണ്ണപൊടികൾ വാരിപ്പൂശുന്നു.
നര്ത്തകർ കൃഷ്ണന്റെയും രാധയുടെയും വേഷഭൂഷാദികൾ അണിഞ്ഞു നൃത്തം ചെയ്യുന്നു.
ഹോളി വിഭവങ്ങൾ
ഹോളി ആഘോഷക്കാലത്ത് പൊതുവെ ഉണ്ടാക്കാറുള്ള ഒരു പരമ്പരാഗത പലഹാരമാണ് ഗുജിയ .
പാനിയമാണ് താൻണ്ടൈ .
എല്ലാ വീടുകളിലും വീട്ടമ്മമാർ ഗുജിയയും താൻണ്ടൈയും അത് പോലുള്ള മറ്റ് വിഭവങ്ങളും ഒരുക്കുന്നു.
ഇതര ലിങ്കുകൾ Holi with Satguru Archived 2007-03-06 at the Wayback Machine .
Holi ke Rang, Phoolon ke sang Archived 2013-04-23 at the Wayback Machine .
- Make your own natural colours Legends of Holi Archived 2007-05-23 at the Wayback Machine .
- Holi - Festival of colours.
yogausa.com - Holi Meaning and Story.
Archived 2007-05-19 at the Wayback Machine .
- Holi - Comprehensive Information.
Holi Festival - Significance from tradition Archived 2012-10-02 at the Wayback Machine .
- Holi - kAmadahana festival related information from purANAs.
ReligionFacts.com: Holi Archived 2006-05-18 at the Wayback Machine .
- History, meaning, customs and observances.
Holi Legends - Learn the history and legends behind this playful east Indian holiday.
Holi Archived 2006-05-15 at the Wayback Machine .
- Know more about Holi, Importance of holi in India BBC Holi - BBC article on Holi Holi Festival - Know everything about the Festival of Colours celebrated in India Flickr - Holi - Flickr photos tagged Holi Holi Festival in India Phagwah Parade in Richmond Hill Archived 2007-11-09 at the Wayback Machine .
- Indo-Caribbean celebration in New York City.
Holi Hai Archived 2007-09-29 at the Wayback Machine .
- Celebration of holi fades if you don't play it with colours and if you don't have thandai * Recipe for 'Thandai' Holi Drink Video of Holi as is celebrated in Braj region of India, very colourful, unique, and traditional Holi bonfire Live electronic darshan in video, online at DeshGujarat.
Com "A greener and healthier Holi" article on Worldchanging Archived 2007-03-15 at the Wayback Machine .
Holi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹോളി ഫാമിലി (കോസ്റ്റ) ഇംഗ്ലീഷ് വിലാസം https://ml.wikipedia.org/wiki/Holy_Family_(Costa)
1550-1560 നും ഇടയിൽ നവോത്ഥാന ഇറ്റാലിയൻ കലാകാരൻ ലോറൻസോ കോസ്റ്റ ചിത്രീകരിച്ച ഒരു പാനൽ എണ്ണച്ചായാചിത്രമാണ് ഹോളി ഫാമിലി .
1892 മുതൽ ലിയോൺ മ്യൂസിയം ഓഫ് ഫൈൻ ആർട്‌സിൽ ഈ ചിത്രം സംരക്ഷിച്ചിരിക്കുന്നു.
ഉറവിടങ്ങൾ അവലംബം
ഹസ്തിനാപുരം ഇംഗ്ലീഷ് വിലാസം https://ml.wikipedia.org/wiki/Hastinapur
മഹാഭാരതത്തിൽ പരാമർശിക്കപ്പെടുന്ന കുരുവംശജരുടെ രാജധാനിയാണ് ഹസ്തിനാപുരം (ഹിന്ദി: हस्‍तिनापुर;  സംസ്കൃതം: हस्‍तिनापुरम् Hastināpuram).
സംസ്‌കൃതത്തിൽ, ഹസ്‌തിനപുർ (ആന), പുരം (നഗരം) എന്നിവയിൽ നിന്ന് 'ആനകളുടെ നഗരം' എന്ന് വിവർത്തനം ചെയ്യുന്നു.
ഇതിന്റെ ചരിത്രം മഹാഭാരത കാലഘട്ടത്തിലേതാണ്.
കുരുവംശത്തിൽ പിറന്ന ഹസ്തി രാജാവിന്റെ പേരിലാണ് ഈ നഗരത്തിന് പേരിട്ടതെന്ന് നിരവധി അവകാശവാദങ്ങൾ സൂചിപ്പിക്കുന്നു.
മഹാഭാരതം എന്ന ഇതിഹാസത്തിൻറെ തുടക്കം ഇവിടെ നിന്നാണ്.
നിഗമനം
ഇന്നത്തെ ഡൽഹിയുടെ വടക്കുപടിഞ്ഞാറു ഭാഗത്തായിരുന്നു 29°9′31.5″N 77°59′19.46″E ﻿ / ﻿ 29.158750°N 77.9887389°E ﻿ / 29.158750; 77.9887389 ഇതെന്നാണ് നിഗമനം.
കുരുക്ഷേത്രയുദ്ധം നടന്നത് ഹസ്തിനപുരിക്കു സമീപത്തു വെച്ചായിരുന്നു.
ധൃതരാഷ്ട്രർ അന്ധനായ രാജാവായതിനാൽ അദ്ദേഹത്തിനുവേണ്ടി മകനായ ദുര്യോധനനായിരുന്നു ഭരണം നടത്തിയത്.
പാണ്ഡവരുമായുണ്ടായ തർക്കമൊഴിവാക്കുന്നതിനായി ഹസ്തിനപുരിയിൽ നിന്ന് അകലെയുള്ള ഒരു സ്ഥലം അവർക്കു ലഭിക്കുകയും അവിടെ ഇന്ദ്രപ്രസ്ഥം എന്ന പേരിൽ ഒരു നഗരം നിർമ്മിക്കുകയും ചെയ്തു.
ഇന്ദ്രപ്രസ്ഥമാണ് ഇന്നത്തെ ഡൽഹിയെന്നു കരുതുന്നു.
അവലംബം കൂടുതൽ വായനയ്ക്ക് പുറംകണ്ണികൾ Hastinapur എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഹസ്ത ഉത്താനാസനം ഇംഗ്ലീഷ് വിലാസം https://ml.wikipedia.org/wiki/Hastha_uthanasana ഹസ്ത ഉത്താനാസനം
ഇംഗ്ലീഷിൽ Raised Hands Pose എന്നു പേര്.
കാലുകൾ ചേർത്തി നിൽക്കുക.
കൈകൾ തുടകളിൽ പതിച്ചു വയ്ക്കുക.
ശ്വാസം എടുത്തുകൊണ്ട് കൈകൾ ഉയർത്തി പുറകിലേക്ക് പറ്റാവുന്നത്ര വളയുക.
ശ്വാസം എടുത്തുകൊണ്ട് പഴയസ്ഥിതിയിലേക്ക് വരിക.
ഗുണം കഴുത്തിനും പുറകിലെ പേശികൾക്കും അയവുകിട്ടുന്നു.
തൈറോയ്ഡ് ഗ്രന്ഥി ഉത്തേജിക്കുന്നു.
പുറകിലെ പേശികളുടെ അസ്വസ്ഥതകൾ മാറുന്നു.
യോഗപാഠാവലി- യോഗാചാര്യ ഗോവിന്ദൻ നായർ, ഡീ.
Asana Pranayama Mudra Bandha  -Swami Satyananda Saraswati
Yoga for health-NS Ravishankar, pustak mahal
Light on Yoaga - B.K.S.  Iiyenkarngar
The path to holistic health – B.K.S.  Iiyenkarngar, DK books
Yoga and pranayama for health – Dr. PD Sharma
ഹസ്തമുദ്ര ശിഖര ഹസ്തം
ഭാരതീയ നൃത്തത്തിൽ മുഖ്യസ്ഥാനം വഹിക്കുന്ന ആംഗികാഭിനയത്തിനുള്ള മുഖ്യോപാധി ഹസ്തമുദ്രകളാണ്.
ഈ ആംഗികമുദ്രകളെ ദൈവികം, വൈദികം, മാനുഷികം എന്നിങ്ങനെ മൂന്ന് തരമായി തിരിച്ചിട്ടുണ്ട്.
പൂജാദികർമങ്ങൾ ചെയ്യുന്നതിൻ ഉപയോഗിക്കുന്നവയെ “ദൈവികം“ എന്നും വേദോപാധികൾക്കുള്ളവയെ “വൈദികം“ എന്നും നാട്യാദികൾക്കുള്ളവയെ “മാനുഷികം“ എന്നും പറയാം.
ഈ മുദ്രകൾ വൈദികതന്ത്രികളിൽ നിന്നും ചാക്യാന്മാർക്കും അവരിൽ നിന്നും മറ്റ് കലാകാരമാർക്കും ലഭിച്ചു എന്നാണ് ഐതിഹ്യം.
അടിസ്ഥാനമുദ്രകൾ
കഥകളി തുടങ്ങിയ നൃത്യനാട്യാദികൾക്ക് സാധാരണ കേരളത്തിൽ പ്രായോഗിക രൂപത്തിൽ കാണിച്ചുവരുന്നത് " ഹസ്തലക്ഷണദീപിക " എന്ന ഗ്രന്ഥത്തിൽ നിർദ്ദേശിച്ചിട്ടുള്ള ഇരുപത്തിനാലു അടിസ്ഥാനമുദ്രകൾ ആണ്.
ഹസ്തപതാകോ മുദ്രാഖ്യ കടകോമുഷ്ടിരിത്യപി കർത്തരീമുഖസംജ്ഞശ്ച ശുകതുണ്ഡകപിത്ഥക; ഹംസപക്ഷശ്ചമുകുരോ ഭ്രമരസൂചികാമുഖ: പല്ലവസ്ത്രിപതാകശ്ച മൃഗശീർഷാഹ്വയസ്തഥാ പുന:സർവശിര:സംജ്ഞോ വർദ്ധമാനക ഇത്യപി അരാളഊർണനാഭശ്ച മുകുള:കടകാമുഖ: ”
ഇങ്ങനെ ഇരുപത്തിനാലു അടിസ്ഥാനമുദ്രകളാകുന്നു.
വിവിധ തരം ഹസ്തമുദ്രകൾ
അടിസ്ഥാനമുദ്രകളെ സം‌യുക്തം, അസം‌യുക്തം, മിശ്രം, സമാനം, സാങ്കേതികം, വ്യഞ്ജകം, അനുകരണം എന്നിങ്ങനെ ഏഴ് വിധം ഉണ്ട്.
ഓരോ മുദ്രയുടേയും ആകൃതി നോക്കിയാണ് പേരു നൽകിയിരിക്കുന്നത്.